A grafía de o 87 ha conseguiu a unidá grafica de l'aragonés dende fa cuasi 25 añadas, en as que a reyalidá sozial, cultural y mesmo politica en o respeutibe a la luenga ha cambeau asabelo; a literatura en aragonés ha crexiu y se puede dezir que ye a grafía que ha  conseguiu que l'aragonés dixe d'estar solo que una luenga familiar, anque, como toz sabemos, encara manca muito ta que a suya situazión dixe d'estar cretica. Tot cal reconoxer-lo. Pero, si consideramos que ista grafía no responde a las nesezidaz autuals u futuras d'a luenga, caldrá cambear-la, modificar-la, pero modificar no ye refusar-la de tot, fendo d'ista grafía cualcosa espernible y refusable.